
Bålløb med aftensmad

Holdet skal samle mad til aftensmaden, som til sidst bliver lavet over bål. Menuen er kartofler, gulerødder, olie og pølser i aluminiumspakker. 
Når de har været igennem alle poster, skærer holdene deres ingredienser i tern, fylder lidt olie og vand i aluminiumspakken og stiller det ind i bålets gløder. Det er færdigt efter 30-45 min. 
Husk at skrive navn på aluminiumspakkens låg.

Pr. person skal der bruges: 3-4 kartofler, 2 gulerødder, ¼ løg, 3 pølser, 2 dl. vand og lidt olie, salt, peber, oregano eller andre krydderier. 

Post 1: Kartofler
Holdet skal finde ting i naturen, som danner bogstaverne i kartofler. 

Post 2: Gulerødder
Holdet skal finde pinde i området og bygge et hus på jorden med en dør, to vinduer og med en flagstang. I kan udvide, så der også skal være blomster ved. 

Post 3: Olie
Nævn forskellige former for olie.
Rapsolie, solsikkeolie, olivenolie osv. 

Post 4: Løg
Der er gemt fx 10 løg i området. Holdet skal nu finde løgene.  

Post 5: Pølser
Holdet skal finde sange, hvor der indgår ord fra bogstaverne: p-ø-l-s-e-r. 
Fx: Postmand Per, I østen stiger solen op, Lille føl ved du hvad, Se nu stiger solen, En lille nisse rejste, Rapanden Rasmus fra Rinkenæs sogn. 

Post 6: Aluminiumspakker
Holdets deltagere skal en af gangen løbe fra pkt. A-B og tilbage igen. De skal hoppe på et ben hen til pkt. B og løbe baglæns tilbage. 

Post 7: Vand 
Holdet skal fylde vand i en spand, der er placeret et stykke derfra. 
Holdets deltagere har hver en ske, som de skal bruge til at fragte vandet fra en fuld spand til den tomme spand. 

Post 8: Krydderier
Holdet skal lave en lang papirstrimmel ud af 2 avissider. 

